Държавен вестник, бр. 80, 2015 г., стр. 7

БРОЙ  80	
Д Ъ Р Ж А В Е Н  В Е С Т Н И К 	
СТР.  7  
международна закрила да се яви в общината 
на населеното място, в която ще се установи, 
за да бъде вписан в регистъра на населението.“
§ 32. Член 36 се отменя.
§ 33. В чл. 37 думите „предоставен статут 
на бежанец или хуманитарен статут“ се заме­
нят с „предоставена международна закрила“.
§ 34. Създава се чл. 37а: 
„Чл. 37а. (1) На чужденците с предоста­
вено убежище или международна закрила в 
Република България се предлага сключване 
на споразумение за интеграция, в което се 
определят техните права и задължения, както 
и правата и задълженията на съответните 
държавни или общински органи.
(2) Условията и редът за сключване, из­
пълнение и прекратяване на споразумението 
по ал. 1 се определят с наредба, приета от 
Министерския съвет.“
§ 35. Член 38 се изменя така: 
„Чл. 38. Чужденец с предоставено убежище 
или международна закрила може да придобие 
българско гражданство при условията и по 
реда на Закона за българското гражданство.“
§ 36. В чл. 39 се правят следните изменения:
1. Алинея 4 се изменя така:
„(4) Непридружените малолетни или непъл­
нолетни чужденци, ползващи се от временна 
закрила, се настаняват във:
1. семейство на роднини или при близки, 
приемно семейство, социална услуга – рези­
дентен тип, или в специализирана институция 
при условията и по реда на Закона за закрила 
на детето;
2. други места за настаняване със специални 
условия за малолетни и непълнолетни лица.“
2. В ал. 5 навсякъде думата „статут“ се 
заменя с „международна закрила“.
§ 37. В чл. 40, ал. 2 накрая се добавя „в 
тридневен срок от регистрацията на чужде­
неца, търсещ международна закрила“.
§ 38. В чл. 41, ал. 1, т. 2, 3 и 4 думата 
„статут“ се заменя с „международна закрила“.
§ 39. В чл. 44 се правят следните изменения 
и допълнения:
1. В ал. 1 т. 11 се изменя така:
„11. настоящ адрес и зоната, определени 
от председателя на Държавната агенция за 
бежанците.“
2. В ал. 2, т. 6 думата „владее“ се заменя 
с „разбира“.
3. В ал. 3 след думите „чл. 30“ се добавя 
„ал. 1“. 
§ 40. В глава четвърта се създава раздел V 
с чл. 45а – 45е:
„Раздел V
Мерки, прилагани на чужденци, търсещи 
международна закрила
Чл. 45а. За своевременно разглеждане на 
молбата за международна закрила или за 
осигуряване участието на чужденеца, търсещ 
такава закрила, председателят на Държавната 
агенция за бежанците или оправомощено от 
него длъжностно лице може да разпореди 
задължително явяване на чужденеца на всеки 
две седмици по време на производството пред 
длъжностно лице от агенцията. 
Чл. 45б. (1) Когато не може да бъде ефек­
тивно приложена мярката по чл. 45а и след 
преценка на обстоятелствата в конкретния 
случай, чужденец, търсещ международна 
закрила, може да бъде настанен временно 
и за възможно най-кратък срок в център от 
затворен тип:
1. за установяване или проверка на неговата 
самоличност или националност;
2. за установяване на фактите и обстоя­
телствата, на които се основава молбата за 
международна закрила, когато това не може 
да се извърши по друг начин и има опасност 
чужденецът да се укрие; 
3. когато това се налага с цел защита на 
националната сигурност или обществения ред;
4. за установяване на държавата, компе­
тентна за разглеждане на молбата за между­
народна закрила и прехвърляне на чужденеца 
в компетентната държава, и когато е налице 
сериозна опасност чужденецът да се укрие.
(2) Чужденец, търсещ международна зак­
рила, не може да бъде настанен в център от 
затворен тип само на основание, че е подал 
молба за международна закрила.
Чл. 45в. (1) Чужденец, търсещ международ­
на закрила, се настанява в център от затворен 
тип с мотивирано решение на председателя 
на Държавната агенция за бежанците или 
на оправомощено от него длъжностно лице.
(2) Решението по ал. 1 се взема след пре­
ценка за принадлежността на чужденеца към 
уязвима група.
(3) Решението по ал. 1 се издава в писмена 
форма и съдържа фактическите и правните 
основания за настаняването, реда и срока 
за обжалване, както и възможността за 
предоставяне на безплатна правна помощ и 
представителство.
(4) Препис от решението се връчва по реда 
на чл. 76.
(5) Решението на органа по ал. 1 може 
да бъде обжалвано по реда на Администра­
тивнопроцесуалния кодекс, като жалбата не 
спира изпълнението му. Решението на съда 
е окончателно.